Σπυρίδων Νικολόπουλος

Ο Σπυρίδων Νικολόπουλος (Καλαμάτα, 1884-1938) ήταν Έλληνας δημοσιογράφος και συγγραφέας, ιδρυτής της εφημερίδας Έθνος το 1913.

Σπούδασε νομική, αλλά από νωρίς ασχολήθηκε με τη δημοσιογραφία ως συντάκτης και κατόπιν αρχισυντάκτης της εφημερίδας Καιροί. Τον Μάρτιο του 1913 ίδρυσε την εφημερίδα Έθνος, της οποίας το πρώτο φύλλο κυκλοφόρησε στις 26 Οκτωβρίου του ίδιου έτους.

Ο Νικολόπουλος υπήρξε επίσης και συγγραφέας. Έγραψε τα θεατρικά έργα Οι σκλάβοι και Άλλος κόσμος, καθώς και τα μυθιστορήματα Μαρία Μαγδαληνή και Σβησμένα όνειρα.

 Πηγές 
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 18 (1972), σελ. 375

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες θεατρικοί συγγραφείς
Κατηγορία:Έλληνες μυθιστοριογράφοι